কিছু তিব্বতী ঐতিহাসিকের মতে, ফা-দাম-পা-সাংস-র্গ্যাস নামক বিখ্যাত ভারতীয় সাধক তিব্বত ভ্রমণ কালে ছেদ সাধনা সম্বন্ধে মা-গ্চিগ-লাব-স্গ্রোনকে শিক্ষাদান করেন, যদিও এই তত্ত্ব সত্য কিনা সেই বিষয়ে যথেষ্ট সন্দেহ রয়েছে। আর্যদেব রচিত একটি গ্রন্থে (যা তিব্বতী ভাষায় শেস-রাব-ক্যি-ফা-রোল-তু-ফ্যিন-পা-ত্শিগ্স-সু-ব্চাদ-পা-ছেন-মো (ওয়াইলি: Shes rab kyi pha rol tu phyin pa tshigs su bcad pa chen mo) নামে পরিচিত) উল্লেখ করা হয়েছে যে, ফা-দাম-পা-সাংস-র্গ্যাসকে দূর থেকেই মা-গ্চিগ-লাব-স্গ্রোন দেখেছিলেন, তাঁদের মধ্যে কোন সাক্ষাৎ হয়নি। আবার অনেক ঐতিহাসিকের মতে, ফা-দাম-পা-সাংস-র্গ্যাস ছেদ সাধনা সম্বন্ধে শিক্ষা ক্যো-ব্সোদ-নাম্স-ব্লা-মাকে দিয়ে যান, যিনি মা-গ্চিগ-লাব-স্গ্রোনের শিক্ষক ছিলেন।